Ujërat e Gjeorgjisë nëpërmes Rionit gravitojnë në Detin e Zi. Pjesa e epërme e lumit Kura ka drejtim të kundërt dhe derdhet në Liqenin Kaspik. Rrjeti relativisht i madh i lumenjve, sasia e mjaftueshme e ujit, zbritja e madhe, janë disa nga elementet e rëndësishme për shfrytëzimin e energjisë së ujit. Prandaj, Gjeorgjia prej të gjitha shteteve të këtij regjioni dallohet për potencial më të madh të energjisë hidrike. Në vitin 1940 Gjeorgjia ka prodhuar 742 milionë KWh e në vitin 1996 më se 6,8 miliardë KWh, përkatësisht 9 herë më të tepër. Në strukturën energjetike hidroenergjia merr pjesë me 70 %.